smcproject/ml-wiki-sentences huggingface dataset:
ഇതു ഹൃദ്രോഗം, ഹൃദയാഘാതം , മസ്തിഷ്കാഘാതം , അമിതവണ്ണം , ഉദ്ധാരണശേഷിക്കുറവ് എന്നിവക്ക് കാരണമാകാറുണ്ട്.
അത് ഗുരുതരമായ ആരോഗ്യ പ്രശ്നങ്ങൾ, മരണം, അമിതമായ ചികിത്സ ചിലവ്, ബന്ധങ്ങളുടെ തകർച്ച എന്നിവയിലേക്ക് നയിക്കാം.
ഇന്ന് തെറ്റായ ജീവിതശൈലി നിമിത്തം മധ്യവയസ്ക്കരിലും ചെറുപ്പക്കാരിൽ പോലും അമിത കൊളെസ്ട്രോൾ മൂലമുള്ള രോഗങ്ങൾ വ്യാപകമാണ്.
കരളിൽ കൊഴുപ്പ് അടിഞ്ഞു കൂടുന്നത് ഫാറ്റി ലിവർ എന്ന അവസ്ഥയിലേക്ക് നയിക്കുന്നു.
വയറിനു ചുറ്റും കൊഴുപ്പ് അടിഞ്ഞു കൂടുന്നത് ശരീരത്തിന്റെ ആകാരഭംഗി കുറയ്ക്കുന്നു  എന്നത് മാത്രമല്ല പ്രമേഹം അഥവാ ഡയബറ്റിസ് പോലെയുള്ള ഗുരുതര രോഗങ്ങളിലേക്ക് നയിക്കുകയും ചെയ്യുന്നു.
അമിതവണ്ണം കാൻസർ അടക്കമുള്ള പല മാരക രോഗങ്ങൾക്കുമുള്ള സാധ്യത വർധിപ്പിക്കുന്ന ഒരു പ്രധാന ഘടകമാണ്.
അമിത കൊളെസ്ട്രോൾ ലൈംഗികവും പ്രത്യുൽപാദനപരവുമായ ആരോഗ്യത്തെ ഗുരുതരമായി ബാധിക്കുന്നു.
ഇക്കൂട്ടരിൽ വന്ധ്യത , പി.സി.ഓ.ഡി എന്നിവ ഉണ്ടാകാനുള്ള സാധ്യത കൂടുതലാണ്.
ജനനേന്ദ്രിയ ഭാഗത്തുള്ള രക്തക്കുഴലുകളിൽ കൊഴുപ്പ് അടിയുന്നത് നിമിത്തം പുരുഷന്മാരിൽ ലിംഗത്തിലേക്കുള്ള രക്തയോട്ടം കുറയുകയും   അക്കാരണത്താൽ ഉദ്ധാരണശേഷിക്കുറവ് ഉണ്ടാകുകയും ചെയ്യുന്നു.
സമാനമായി സ്ത്രീകളിൽ ലൈംഗിക ഉത്തേജനക്കുറവ്, യോനീ വരൾച്ച , താല്പര്യക്കുറവ് എന്നിവയും ഉണ്ടാകാൻ സാധ്യതയുണ്ട്.
ലൈംഗിക പ്രശ്നങ്ങൾ ഉള്ള ആളുകളിൽ ഹൃദ്രോഗം അടക്കമുള്ള ഗുരുതര രോഗങ്ങൾ  ഉണ്ടാകാനുള്ള സാധ്യത കൂടുന്നു എന്ന് പറയാനുള്ള കാരണവും കൊളെസ്ട്രോൾ തന്നെ.
ശാരീരിക വ്യായാമക്കുറവ് കൊളെസ്ട്രോൾ അമിതമാകാൻ പ്രധാന കാരണമാണ്.
അമിതമായി എണ്ണ, നെയ്യ്, കൊഴുപ്പ്, പഞ്ചസാര, അന്നജം എന്നിവ അടങ്ങിയതും, വറുത്തതും പൊരിച്ചതും ആഹാരങ്ങൾ, ബിരിയാണി, ചോറ് മുതലായ അന്നജം അടങ്ങിയ ആഹാരം, കൊഴുപ്പ് കൂടുതൽ അടങ്ങിയ ചുവന്ന മാംസം, പലഹാരങ്ങൾ തുടങ്ങിയവരുടെ അമിതമായ ഉപയോഗം, പുകവലി തുടങ്ങിയവ അമിതമായ കൊളെസ്ട്രോൾ ഉണ്ടാകാൻ സാധ്യത വർധിപ്പിക്കുന്ന കാരണങ്ങളാണ്.
കൃത്യമായി ശാരീരിക വ്യായാമം ചെയ്യുക എന്നതാണ് അമിത കൊളെസ്ട്രോൾ കുറയാൻ ഏറ്റവും പ്രധാന മാർഗം.
നടക്കുക, സൈക്കിൾ ചവിട്ടുക, ശാരീരിക അധ്വാനത്തിൽ ഏർപ്പെടുക, ജിം പരിശീലനം, നൃത്തം, കളികൾ, അയോധന കലകൾ തുടങ്ങിയവ ഏറെ ഗുണം ചെയ്യും.
ഭക്ഷണത്തിൽ  എണ്ണയും കൊഴുപ്പും അന്നജവും കുറയ്ക്കുക.
നിത്യേന 5 കപ്പ് പഴങ്ങളും പച്ചക്കറികളും ഇലക്കറികളും ഭക്ഷണത്തിൽ ഉൾപ്പെടുത്തുക, കൂടാതെ നട്ട്സും കടൽ മത്സ്യവും കൊഴുപ്പ് കുറഞ്ഞ മാംസവും, കൊഴുപ്പ് നീക്കിയ പാലും മറ്റുമടങ്ങിയ പോഷക സമൃദ്ധമായ ആഹാരശൈലി സ്വീകരിക്കുക, പുകവലി ഒഴിവാക്കുക തുടങ്ങിയ ശീലിക്കുന്ന ആളുകളിൽ മേല്പറഞ്ഞ ആരോഗ്യ പ്രശ്നങ്ങളും കുറവാണ് .
കൊളസ്ട്രോളിന്റെ ധർമ്മം കോശസ്തരത്തിലെ ഘടകമാണിത്.
കോശസ്തരത്തിന്റെ ഫ്ലൂയിഡിറ്റി നിലനിർത്തുന്നു.
വൈദ്യുതിരോധശേഷിയുള്ളതിനാൽ നാഡികളെ പൊതിയുന്ന ഇൻസുലേറ്ററായി പ്രവർത്തിക്കുന്നു.
കൊഴുപ്പിന്റെ ആഗിരണത്തിന് സഹായിക്കുന്ന 21 കാർബൺ ബൈൽ അമ്ളങ്ങളുടെ നിർമ്മാണത്തിന് കൊളസ്ട്രോൾ ആവശ്യമാണ്.
21 C ഗ്ലൂക്കോകോർട്ടിക്കോയിഡുകൾ, 18 C എസ്ട്രോജനുകൾ, 19 C ആൻഡ്രോജനുകൾ എന്നിവ കൊളസ്ട്രോളിൽ നിന്നാണ് ഉത്പാദിപ്പിക്കപ്പെടുന്നത്.
7- ഡീഹൈഡ്രോകൊളസ്ട്രോളിൽ നിന്നാണ് ജീവകം D3 ഉത്പാദിപ്പിക്കപ്പെടുന്നത്.
കൊളസ്ട്രോളിന്റെ ആഗിരണം
കൊളസ്ട്രോൾ ചെറുകുടലിൽ മൈസെല്ലുകളായി മാറുന്നു.
പിന്നീടിവ ചെറുകുടലിന്റെ ഉൾഭിത്തിയിലെ മ്യൂക്കോസൽ കോശങ്ങളിൽ പ്രവേശിച്ച് കൈലോമൈക്രോണുകൾ എന്ന  ഘടകങ്ങളായി മാറുന്നു.
ഇവ ലിംഫ് വ്യവസ്ഥയിലൂടെ സഞ്ചരിച്ച് കരളിലെത്തിച്ചേരുന്നു.
കൊളസ്ട്രോളിന്റെ വിസർജ്ജനം
പ്രതിദിനം ശരാശരി ഭക്ഷണത്തിലൂടെ ശരീരമെടുക്കുന്ന കൊളസ്ട്രോൾ 130 മി.ഗ്രാം വരും.
പ്രതിദിനം 700 മി.ഗ്രാം കൊളസ്ട്രോൾ ശരീരം തന്നെ നിർമ്മിക്കുന്നുമുണ്ട്.
ഇങ്ങനെ ആകെ വരുന്ന 1000 മി.ഗ്രാം കൊളസ്ട്രോളിൽ 500 മി.ഗ്രാം കൊളസ്ട്രോൾ ശരീരത്തിൽ നിന്നും ബൈൽ (പിത്തരസം)-ലൂടെ പുറന്തള്ളുന്നു.
ഇതിൽ കുറച്ചുഭാഗം ചെറുകുടലിലൂടെ ഭാഗികമായി ആഗിരണം ചെയ്യപ്പെടുന്നു.
ആഗിരണം ചെയ്യപ്പെടാത്ത ഭാഗം ചെറുകുടലിലെ ബാക്ടീരിയങ്ങൾ ആഗിരണം ചെയ്ത് കോൾസ്റ്റനോൾ, കോപ്രോസ്റ്റനോൾ എന്നിവ രൂപപ്പെടുത്തി, മലത്തിലൂടെ പുറന്തള്ളുന്നു.
മറ്റൊരു 500 മി.ഗ്രാം കൊളസ്ട്രോൾ പിത്തരസത്തിലെ അമ്ളങ്ങളാക്കപ്പെട്ട് (ബൈൽ ആസിഡ്) പിത്തരസത്തിലെ പിത്തലവണങ്ങളായി (ബൈൽ സാൾട്ട്) പുറന്തള്ളുന്നു.
അഭികാമ്യമായ അളവുകൾ
അമേരിക്കൻ ഹാർട്ട്‌ അസോസിയേഷൻ രക്തത്തിലെ കൊളസ്ട്രോൾ അളവുകളുടെ അപകടസാദ്ധ്യത താഴെപ്പറയുന്നരീതിയിൽ തിട്ടപ്പെടുത്തിയിരിക്കുന്നു.
(12 മണിക്കൂർ ഉപവാസത്തിനുശേഷം) രക്തത്തിലെ ആകെ കൊളസ്ട്രോൾ 200 മില്ലിഗ്രാം/ഡെസീലിറ്ററിൽ കുറവായിരിക്കിന്നത് അഭികാമ്യം.
200 - 239 മില്ലിഗ്രാം/ഡെസീലിറ്റർ നേരിയ അപകടസാദ്ധ്യത ‍.
240 - മില്ലിഗ്രാം/ഡെസീലിറ്ററിൽ കൂടുതൽ - ഉയർന്ന അപകടസാദ്ധ്യത ‍.
എൽ.ഡി.എൽ കൊളസ്ട്രോൾ
എൽ.ഡി.എൽ കൊളസ്ട്രോൾ അഥവാ 'ചീത്ത കൊളസ്ട്രോൾ' 100 മില്ലിഗ്രാം/ഡെസീലിറ്ററിൽ കുറവായിരിക്കിന്നത് അഭികാമ്യം.
100 - 129 മില്ലിഗ്രാം/ഡെസീലിറ്റർ അഭികാമ്യമായതിലും കൂടുതൽ‍.
130 to 159 മില്ലിഗ്രാം/ഡെസീലിറ്റർ നേരിയ അപകടസാദ്ധ്യത .
160 to 189 മില്ലിഗ്രാം/ഡെസീലിറ്റർ അപകടസാദ്ധ്യത .
190 മില്ലിഗ്രാം/ഡെസീലിറ്ററിൽ കൂടുതൽ - ഉയർന്ന അപകടസാദ്ധ്യത ‍.
ട്രൈഗ്ലിസറൈഡുകൾ 150 മില്ലിഗ്രാം/ഡെസീലിറ്ററിൽ കുറവായിരിക്കിന്നത് അഭികാമ്യം.
150 to 199 മില്ലിഗ്രാം/ഡെസീലിറ്റർ നേരിയ അപകടസാദ്ധ്യത .
200 to 499 മില്ലിഗ്രാം/ഡെസീലിറ്റർ അപകടസാദ്ധ്യത .
500 മില്ലിഗ്രാം/ഡെസീലിറ്ററിൽ കൂടുതൽ - ഉയർന്ന അപകടസാദ്ധ്യത ‍.
എച്‍.
ഡി.എൽ കൊളസ്ട്രോൾ
ഡി.എൽ കൊളസ്ട്രോൾ (നല്ല കൊളസ്ട്രോൾ) പുരുഷന്മാരിൽ 40മില്ലിഗ്രാം/ഡെസീലിറ്ററിൽ കുറവായിരിക്കിന്നതും സ്ത്രീകളിൽ 50മില്ലിഗ്രാം/ഡെസീലിറ്ററിൽ കുറവായിരിക്കിന്നതും ഉയർന്ന അപകടസാദ്ധ്യത.
പുരുഷന്മാരിൽ 40-50മില്ലിഗ്രാം/ഡെസീലിറ്റർ സ്ത്രീകളിൽ 50-60മില്ലിഗ്രാം/ഡെസീലിറ്റർ സാധാരണ നില.
60മില്ലിഗ്രാം ഡെസീലിറ്ററിൽ കൂടുതൽ - ഹൃദയസംബന്ധമായ അസുഖങ്ങൾക്കെതിരെ സുരക്ഷ.
ഇതും കാണുക സാന്ദ്രത കുറഞ്ഞ ലിപോപ്രോട്ടീനുകൾ അഥവാ എൽ.ഡി.എൽ കൊളസ്ട്രോൾ 'ചീത്ത കൊളസ്ട്രോൾ'(Low-density lipoproteins ,LDL) സാന്ദ്രത കൂടിയ ലിപോപ്രോട്ടീനുകൾ അഥവാ എച്‍.
ഡി.എൽ കൊളസ്ട്രോൾ 'നല്ല കൊളസ്ട്രോൾ'(High-density lipoproteins ,HDL) ട്രൈഗ്ലിസറൈഡുകൾ (Triglycerides) ഹൃദ്രോഗം അവലംബം കൊളസ്ട്രോൾ - അമേരിക്കൻ ഹാർട്ട്‌ അസോസിയേഷൻ കൊളസ്ട്രോൾ - വേൾഡ്‌ ഹാർട്ട്‌ ഫെഡറേഷൻ Archived 2007-10-30 at the Wayback Machine .
കൊളവയൽ
കാസർഗോഡ് ജില്ലയിലെ കാഞ്ഞങ്ങാട് താലൂക്കിലെ അജാനൂർ ഗ്രാമപഞ്ജായത്തിൽ സ്ഥതിചെയ്യുന്ന ഗ്രാമമാണ് കൊളവയൽ .
പഴയകാലത്ത് അവിടെ മുഴുവൻ വയൽ ആയതു കൊണ്ടാണ് ആ പ്രദേശത്തിന് അങ്ങനെയൊരു പേര് വന്നത്.
കൊളാബ
മുംബൈ നഗരത്തിലെ ഒരു പ്രദേശമാണ് കൊളാബ .
പതിനാറാം നൂറ്റാണ്ടിൽ പോർച്ചുഗീസ് ഭരണത്തിൻ കീഴിൽ കാൻഡിൽ എന്നറിയപ്പെട്ട ഒരു ദ്വീപായിരുന്നു ഇവിടം.
പതിനേഴാം നൂറ്റാണ്ടിന്റെ അവസാനഭാഗത്ത് ബ്രിട്ടീഷ് ഭരണത്തിൻ കീഴിൽ കോളിയോ എന്ന പേരിൽ അറിയപ്പെട്ടു.
ചരിത്രം മുംബൈയിലെ സപ്തദ്വീപുകൾ
പോർച്ചുഗീസ് ഭരണകാലത്തെ കൊളാബ എന്ന ദ്വീപും  ലിറ്റിൽ കൊളാബ എന്ന ചെറുദ്വീപും ചേർന്ന പ്രദേശമാണ് ഇന്നത്തെ കൊളാബയായത്.
തദ്ദേശീയരായ കോളികളുടെ ഭാഷയിലെ കോളാഭാത് എന്ന വാക്കിൽ നിന്നാണ് ഈ പേര് വന്നതെന്ന് കരുതപ്പെടുന്നു.
സപ്തദ്വീപുകളുടെ ഭാഗമായ ഇവ 1534-ലെ ബാസ്സീൻ ഉടമ്പടിപ്രകാരം പോർച്ചുഗീസ് അധീനതയിലായ ഈ ദ്വീപുകൾ ഇംഗ്ലണ്ടിലെ ചാൾസ് രണ്ടാമൻ പോർചുഗലിലെ കാതറീൻ രാജകുമാരിയെ വിവാഹം ചെയ്തതിനെ തുടർന്ന് മുംബൈയിലെ മറ്റു ദ്വീപുകളോടൊപ്പം ഇംഗ്ലണ്ടിന് സ്ത്രീധനമായി നൽകപ്പെട്ടു.
ഈ കൈമാറ്റം അംഗീകരിക്കുവാൻ പോർച്ചുഗീസ് ഉദ്യോഗസ്ഥർ കാണിച്ച വൈമനസ്യം ചാൾസ് രണ്ടാമനെ ക്ഷുഭിതനാക്കുകയും അദ്ദേഹം ഈ സ്ഥലം ഈസ്റ്റ് ഇന്ത്യാ കമ്പനിക്ക് പാട്ടത്തിന് നൽകുകയും ചെയ്തു.
ലിറ്റിൽ കൊളാബ 1762 വരെയും പോർച്ചുഗീസ് നിയന്ത്രണത്തിൽ തന്നെയായിരുന്നു.
1743-ൽ റിച്ചാർഡ് ബ്രോട്ടൺ എന്ന വ്യക്തി ഈ ദ്വീപുകൾ പാട്ടത്തിനെടുത്തിരുന്നു.
1796-ൽ ഇതൊരു സൈനികത്താവളം കൂടിയായി.
1826-ൽ കൊളാബ നിരീക്ഷണാലയം സ്ഥാപിക്കപ്പെട്ടു .
1838-ൽ കൊളാബ കോസ്‌വേ പൂർത്തിയായതോടെ ഇരു ദ്വീപുകളും തമ്മിൽ ബന്ധിപ്പിക്കപ്പെട്ടു.
കോട്ടൺ ഗ്രീൻ കേന്ദ്രീകരിച്ചുള്ള പരുത്തിവ്യാപാരത്തോടൊപ്പം കൊളാബ ഒരു വ്യാവസായിക-സാമ്പത്തിക മേഖലയായി വളർന്നു.
അഫ്ഗാൻ ചർച്ച് എന്ന പേരിൽ പ്രശസ്തമായ ആംഗ്ലിക്കൻ ചർച്ച് 1858-ലാണ് പൂർത്തിയായത്.
1872-ൽ കൊളാബ ഒരു മുനിസിപ്പൽ വാർഡ് ആയിത്തീർന്നു.
1873-ൽ കുതിര വലിക്കുന്ന ട്രാമുകൾ ഓടിത്തുടങ്ങി.
1875-ൽ പണികഴിക്കപ്പെട്ട സസ്സൂൺ ഡോക്ക് ഈ മേഖലയുടെ വികസനത്തിന് ആക്കം കൂട്ടി .
പ്രധാന ആകർഷണങ്ങൾ കൊളാബ കോസ്‌വേ ഗേറ്റ്‌വേ ഓഫ് ഇന്ത്യ സസ്സൂൺ ഡോക്ക് പ്രോങ്ങ്സ് ലൈറ്റ് ഹൗസ് ബല്ലാർഡ് എസ്റ്റേറ്റ് അഫ്ഗാൻ ചർച്ച് കൊവാസ്ജി ജഹാംഗീർ ഹാൾ പ്രിൻസ് ഓഫ് വേൽസ് മ്യൂസിയം അവലംബം
കൊളാറ്ററൽ നാശനഷ്ടം 1945 മാർച്ച് 9-10 രാത്രിയിൽ നടന്ന ആക്രമണത്തിന് ശേഷം ടോക്കിയോ .
സൈനിക വ്യോമയാന ചരിത്രത്തിലെ ഏറ്റവും വിനാശകരമായ ഒറ്റ ആക്രമണം.
കൊളാറ്ററൽ നാശനഷ്ടം (യാദ്രിശ്ചികമായി സംഭവിക്കുന്ന കേടുപാടുകൾ) എന്നത് ഒരു സൈനിക ഓപ്പറേഷൻ അല്ലെങ്കിൽ സംഘർഷത്തിനിടയിൽ സംഭവിക്കുന്ന അപ്രതീക്ഷിതമോ ആകസ്മികമോ ആയ നാശത്തെ സൂചിപ്പിക്കുന്നു.
ഇത് സാധാരണക്കാരെയോ സിവിലിയൻ സ്വത്തുക്കളെയോ യുദ്ധേതര കാര്യങ്ങളെയോ ബാധിക്കുന്നു.
മറ്റെന്തെങ്കിലും ലക്ഷ്യം വയ്ക്കാൻ ഉദ്ദേശിച്ചുള്ള ഒരു പ്രവർത്തനത്തിൻ്റെ പാർശ്വഫലമായി സംഭവിക്കുന്ന ഹാനിയോ നാശത്തെയോ വിവരിക്കാൻ ഈ പദം പലപ്പോഴും ഉപയോഗിക്കുന്നു.
ഈ പദം സാധാരണയായി സൈനിക, യുദ്ധ സന്ദർഭങ്ങളുമായി ബന്ധപ്പെട്ടിരിക്കുമ്പോൾ രാഷ്ട്രീയം, ബിസിനസ്സ് അല്ലെങ്കിൽ പാരിസ്ഥിതിക നയം പോലുള്ള മറ്റ് മേഖലകളിലെ ഒരു പ്രവർത്തനത്തിൻ്റെയോ തീരുമാനത്തിൻ്റെയോ ഉദ്ദേശിക്കാത്ത അനന്തരഫലങ്ങളെ വിവരിക്കാനും ഇത് ഉപയോഗിക്കാവുന്നതാണ്.
കൊളാറ്ററൽ ബ്യൂട്ടി
ഡേവിഡ് ഫ്രാങ്കൽ സംവിധാനം ചെയ്ത് അലൻ ലോബ് എഴുതിയ 2016-ലെ അമേരിക്കൻ ചലച്ചിത്രമാണ് കൊളാറ്ററൽ ബ്യൂട്ടി .
വിൽ സ്മിത്ത് , എഡ്വേർഡ് നോർട്ടൺ, കെയ്റ നൈറ്റ്ലി , മൈക്കൽ പെന, നൊമിഎ ഹാരിസ്, ജേക്കബ് ലതിമൊരെ, കേറ്റ് വിംസ്ലെത് , ഒപ്പം ഹെലൻ മിര്രെന് എന്നിവരാണ് ചിത്രത്തിൽ അഭിനയിക്കുന്നത്.
സമയം , മരണം , സ്നേഹം എന്നിവയ്ക്ക് കത്തുകൾ എഴുതി മകളുടെ മരണത്തെ നേരിടുന്ന ഒരാളുടെ കഥ ചിത്രം പറയുന്നു.
ഒരു ദുരന്തത്തിനുശേഷം ജീവിതത്തിൽ നിന്ന് പിന്മാറുന്ന ഹോവാർഡ് ( വിൽ സ്മിത്ത് ) ഇൻലെറ്റ് പ്രണയം, സമയം, മരണം എന്നിവയ്ക്ക് കത്തെഴുതി പ്രപഞ്ചത്തെ ചോദ്യം ചെയ്യുന്നു.
അപ്രതീക്ഷിത ഉത്തരങ്ങൾ സ്വീകരിക്കുന്ന അദ്ദേഹം, ഇവ എങ്ങനെ പരസ്പരം ബന്ധിപ്പിക്കുന്നുവെന്നും നഷ്ടം പോലും അർത്ഥത്തിന്റെയും സൗന്ദര്യത്തിന്റെയും നിമിഷങ്ങൾ എങ്ങനെ വെളിപ്പെടുത്തുമെന്നും കാണാൻ തുടങ്ങുന്നു.
അഭിനേതാക്കൾ വിൽ സ്മിത്ത് - ഹോവാർഡ് ഇൻലെറ്റ് Edward Norton as Whit Yardsham Keira Knightley as Amy / "Love" Michael Peña as Simon Scott Naomie Harris as Madeleine Inlet Jacob Latimore as Raffi / "Time" Kate Winslet as Claire Wilson Helen Mirren as Brigitte / "Death" Ann Dowd as Sally Price Mary Beth Peil as Whit's Mother നിർമാണം
കൊളാറ്ററൽ ബ്യൂട്ടി 2016 ഡിസംബർ 16-ന് വാർണർ ബ്രദേഴ്സ് പുറത്തിറക്കി.
അവലംബം പുറത്തേക്കുള്ള കണ്ണികൾ കൊളാറ്ററൽ ബ്യൂട്ടി ഇന്റർനെറ്റ് മൂവി ഡാറ്റാബേസിൽ
കൊളറാഡോ സ്പ്രിംഗ്സ്
കൊളറാഡോ സ്പ്രിങ്ങ്സ് അമേരിക്കൻ ഐക്യനാടുകളിലെ കൊളറാഡോ സംസ്ഥാനത്തെ എൽ പാസോ കൌണ്ടിയിൽ സ്ഥിതിചെയ്യുന്ന ഏറ്റവും ജനവാസമേറിയ മുനിസിപ്പാലിറ്റിയാണ്.
ഒരു ഹോം റൂൾ മുനിസിപ്പാലിറ്റിയായ ഈ നഗരം എൽ പാസ് കൊണ്ടി ആസ്ഥാനവും കൂടിയാണ്.
കൊളറാഡോ സ്പ്രിംങ്സ് സംസ്ഥാനത്തിന്റെ മദ്ധ്യകിഴക്കുഭാഗത്തായി സ്ഥിതിചെയ്യുന്നു.
ഫൌണ്ടൻ ക്രീക്കിൽ സ്ഥിതിചെയ്യുന്ന ഈ നഗരത്തിന്റെ സ്ഥാനം, കൊളറാഡോ സംസ്ഥാന തലസ്ഥാനമായ ഡെൻവറിന് 60 മൈൽ (97 കിലോമീറ്റർ) തെക്കായിട്ടാണ്.
അവലംബം ↑ ↑ ↑ ↑ ↑ ↑ ↑ ↑ {{ cite web }} :  CS1 maint: archived copy as title ( link ) ↑ ↑
കേരളവർമ്മ (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Kerala_Varma
കേരളവർമ്മ എന്നും വീരകേരളവർമ്മ എന്നും അറിയപ്പെടുന്ന വ്യക്തികൾ കൊച്ചി രാജവംശം വീരകേരളവർമ്മ - കൊച്ചിയുടെ പ്രഥമരാജാവ്.
ചേരമാൻ പെരുമാളിന്റെ മരുമകൻ വീരകേരളവർമ്മ (ഭരണം:1537-1565) - ഗംഗാധര വീരകേരളൻ എന്നറിയപ്പെടുന്നു.
വീരകേരളവർമ്മ (ഭരണം:1601-1615) വീരകേരളവർമ്മ (ഭരണം:1624-1637) വീരകേരളവർമ്മ (ഭരണം:1646-1650) വീരകേരളവർമ്മ (ഭരണം:1663-1687) വീരകേരളവർമ്മ (ഭരണം:1746-1749) വീരകേരളവർമ്മ (ഭരണം:1760-1775) വീരകേരളവർമ്മ (ഭരണം:1809-1828) വീരകേരളവർമ്മ (ഭരണം:1851-1853) കേരളവർമ്മ (ഭരണം:1888-1895) കേരളവർമ്മ (ഭരണം:1941-1943) - മിടുക്കൻ തമ്പുരാൻ എന്ന് അറിയപ്പെട്ടു.
കേരളവർമ്മ (ഭരണം:1946-1948) - ഐക്യകേരളം തമ്പുരാൻ എന്നറിയപ്പെട്ടു.
തിരുവിതാംകൂർ രാജവംശം മറ്റു കേരളവർമ്മമാർ പഴശ്ശിരാജ കേരളവർമ്മ വലിയ കോയിത്തമ്പുരാൻ ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
കേരളസംസ്ഥാന ചലച്ചിത്രപുരസ്കാരം 1969 ഇംഗ്ലീഷ് വിലാസം https://ml.wikipedia.org/wiki/1969_Kerala_State_Film_Awards
മലയാളചലച്ചിത്രത്തിന് കേരളസർക്കാർ പുരസ്കാരങ്ങൾ ഏർപ്പെടുത്തിയത് 1969-ലാണ്.
ഏറ്റവും മികച്ച ചിത്രമായി പി. സുബ്രഹ്മണ്യൻ സംവിധാനം ചെയ്ത കുമാരസംഭവവും മികച്ച സംവിധായകനായി എ. വിൻസെന്റും തിരഞ്ഞെടുക്കപ്പെട്ടു.
ചലച്ചിത്രത്തിനു ലഭിച്ച പുരസ്കാരങ്ങൾ പുരസ്കാരം ചലച്ചിത്രം സം‌വിധായകൻ മികച്ച ചിത്രം കുമാരസംഭവം പി. സുബ്രഹ്മണ്യം വ്യക്തിഗത പുരസ്കാരങ്ങൾ പുരസ്കാരം ലഭിച്ച വ്യക്തി ചലച്ചിത്ര മികച്ച സം‌വിധായകൻ എ. വിൻസെന്റ് മികച്ച നടൻ സത്യൻ മികച്ച നടി ഷീല മികച്ച രണ്ടാമത്തെ നടൻ കൊട്ടാരക്കര ശ്രീധരൻ നായർ മികച്ച രണ്ടാമത്തെ നടി അടൂർ ഭവാനി മികച്ച കഥാകൃത്ത് തോപ്പിൽ ഭാസി മികച്ച സംഭാഷണം കെ.ടി. മുഹമ്മദ് മികച്ച ബാലനടൻ പ്രമോദ് മികച്ച ബാലനടി സുമതി മികച്ച ഗാനസം‌വിധായകൻ ദേവരാജൻ മികച്ച ഗാനരചയിതാവ് വയലാർ രാമവർമ്മ മികച്ച ഗായകൻ യേശുദാസ് മികച്ച ഗായിക പി. ലീല മികച്ച ഛായാഗ്രാഹകൻ അശോക് കുമാർ അവലംബം ↑ {{ cite web }} : Check date values in: | accessdate= ( help )
കേരളശ്ശേരി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Keralasseri_Gramapanchayath കേരളശ്ശേരി കേരളശ്ശേരി 10°52′N 76°28′E ﻿ / ﻿ 10.86°N 76.46°E ﻿ / 10.86; 76.46 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല പാലക്കാട് വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം ലോകസഭാ മണ്ഡലം ഭരണസ്ഥാപനങ്ങൾ പ്രസിഡന്റ് വൈസ് പ്രസിഡന്റ് സെക്രട്ടറി വിസ്തീർണ്ണം 23.87 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 13048 ജനസാന്ദ്രത 547/ ച.
പാലക്കാട്  ജില്ലയിലെ പാലക്കാട് താലൂക്കിൽ പാലക്കാട് ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ കേരളശ്ശേരി ഗ്രാമപഞ്ചായത്ത് .
കേരളശ്ശേരി, കുണ്ടളശ്ശേരി, തടുക്കശ്ശേരി, വടശ്ശേരി എന്നീ പഞ്ചായത്തുകൾ ചേർന്ന് 1960-ലാണ് കേരളശ്ശേരി ഗ്രാമപഞ്ചായത്ത് ഔദ്യോഗികമായി നിലവിൽ വന്നത്.
പഞ്ചായത്തിന്റെ അതിരുകൾ കിഴക്ക് കോങ്ങാട് , മങ്കര പഞ്ചായത്തുകൾ‍, തെക്ക് മണ്ണൂർ , മങ്കര പഞ്ചായത്തുകൾ‍, പടിഞ്ഞാറ് അമ്പലപ്പാറ , കോങ്ങാട് , കടമ്പഴിപ്പുറം പഞ്ചായത്തുകൾ, വടക്ക് കോങ്ങാട് പഞ്ചായത്ത് എന്നിവയാണ്.
23.95 ചതുരശ്ര കിലോമീറ്റർ വിസ്തൃതിയുള്ള പഞ്ചായത്ത് 13 വാർഡുകളായി വിഭജിച്ചിരിക്കുന്നു.
കേരളശ്ശേരി ഗ്രാമപഞ്ചായത്തിന്റെ മൊത്തം ഭൂവിസ്തൃതിയുടെ 10% വനമേഖലയാണ്.
Census data 2001 ഇതും കാണുക കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ കേരളശ്ശേരി ഗ്രാമപഞ്ചായത്ത് Archived 2016-03-04 at the Wayback Machine .
കേരളവർമ്മരാമായണം (കേരളഭാഷാകാവ്യം) ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
എഴുത്തച്ഛനുശേഷം കിളിപ്പാട്ട് ശാഖയിൽ ധാരാളം കൃതികൾ ഉണ്ടായെങ്കിലും ശ്രദ്ധേയമായവ കുറവാണ്.
എഴുത്തച്ഛന്റെ കൃതികൾക്കുള്ള ഗുണപൗഷ്‌കല്യം ഇല്ലെങ്കിലും ഏതാണ്ട് അടുത്തുവരുന്ന കൃതിയാണ് കേരളവർമ്മ രാമായണം.
എ.ഡി. 17-ാംനൂറ്റാണ്ടിൽ തിരുവിതാംകൂറിൽ ഉമയമ്മറാണിയെ സഹായിക്കാൻ പോയി, എട്ടുവീട്ടിൽപ്പിള്ളമാരെ നശിപ്പിക്കുകയും ഒടുവിൽ ശത്രുക്കളുടെ കൈകൊണ്ട് തിരുവനന്തപുരത്തു വച്ചുതന്നെ മരിക്കുകയും ചെയ്ത കോട്ടയം കേരളവർമ്മയുടെ കൃതിയാണിത്.
വാല്മീകിരാമായണമാണ് മൂലം.
പലയിടത്തും തർജ്ജമ സ്വതന്ത്രമാണ്.
കിളിയെ സംബോധന ചെയ്യാത്ത കിളിപ്പാട്ടാണിത്.
കേരളശബ്ദം
മലയാളത്തിലെ ഒരു ആനുകാലികമാണു കേരളശബ്ദം.
‌1962ൽ പ്രസിദ്ധീകരണമാരംഭിച്ച ഇതിന്റെ ആസ്ഥാനം കൊല്ലത്ത് ചിന്നക്കടയിലാണു്.
തമിഴ്‌നാട് സ്വദേശിയായ കൃഷ്ണ സ്വാമി റെഡ്ഡ്യാരാണ് 1962 ൽ കൊല്ലം കേന്ദ്രമാക്കി കേരള ശബ്ദം ആരംഭിച്ചത്.
മലയാളത്തിലെ ആദ്യത്തെ സ്വതന്ത്ര രാഷ്ട്രീയ വാരിക എന്ന നിലയിലാണ് കേരള ശബ്ദം തുടങ്ങിയത്.
പിന്നീടിത് ദൈ്വവാരികയാക്കി.
കേരളശ്രീ പുരസ്കാരം
പദ്മ പുരസ്കാരങ്ങളുടെ മാതൃകയിൽ കേരളസംസ്ഥാന സർക്കാർ നൽകുന്ന പുരസ്‌‍ക്കാരങ്ങളിൽ കേരളജ്യോതി പുരസ്‌‍ക്കാരം , കേരളപ്രഭ പുരസ്‌‍ക്കാരം എന്നിവയ്ക്കു പിന്നിൽ മൂന്നാമതുവരുന്ന പുരസ്കാരമാണ് കേരളശ്രീ പുരസ്കാരം .
കേരളശ്രീ പുരസ്‌‍ക്കാരം നേടിയവർ
2022 -ൽ പ്രഥമ കേരളശ്രീ പുരസ്‌‍ക്കാരം ഡോ. സത്യഭാമാദാസ് ബിജു , ഗോപിനാഥ് മുതുകാട് , കാനായി കുഞ്ഞിരാമൻ , കൊച്ചൗസേഫ് ചിറ്റിലപ്പള്ളി , എം.പി. പരമേശ്വരൻ , വൈക്കം വിജയലക്ഷ്മി എന്നിവർ നേടി.
കേരളവും കർണാടകയും വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
കേരളത്തോട് തൊട്ടുരുമ്മി നിൽക്കുന്ന സംസ്ഥാനം ആണ് ആണ് കർണാടകം .
കർണാടകയിലെ ദക്ഷിണ കന്നഡ ജില്ല കാസർഗോഡ്‌  മായും കുടഗ് ജില്ല കണ്ണുരു മായും ചമാരജ്നഗർ , കുടഗ് ജില്ലകൾ വയനാട് മായും അതിർത്തി പങ്കിടുന്നു .
കേരളത്തിന്റെ  അയൽ സംസ്ഥാനം ആണെങ്കിലും  കന്നഡ നാടുമായി തമിഴ് നാടിനോട് എന്ന പോലെ സാംസ്കാരികവും സാമൂഹികവും ആയ കൊടുക്കൽ  വാങ്ങലുകൾ നടന്നത് ആയി ചരിത്രത്തിൽ ഇല്ല .
എന്നാൽ പുതു തലമുറ ഐ ടി  വികസനത്തിന്റെ സാദ്ധ്യതകൾ തേടി ഉദ്യാന നഗരമായ ബാംഗ്ലൂരിൽ എത്തിയതോട്  കൂടി ഈ രണ്ടു സംസ്കാരങ്ങൾ തമ്മിലുള്ള ആശയ സംവാദത്തിനു ചെറിയ രീതിയിൽ എങ്കിലും തുടക്കം ആയി .
കർണാടക സാഹിത്യത്തിലെ അതി കായകർ ആയ കുവേമ്പുവിന്റെയും ഗോവിന്ദ പൈ  യുടെയും ഗിരീഷ്‌ കർണാട് ഇന്റെയും, ശിവറാം കാരന്ത് യു ആർ  അനന്ത മൂർത്തി ചന്ദ്രശേഖർ കംബാർ തുടങ്ങിയവരുടെ ഒക്കെ  ഒരുപാടു കൃതികൾ മലയാളത്തിലേക്ക് തർജമ ചെയ്യപ്പെട്ടിട്ടുണ്ട് .
തിരിച്ചു വൈക്കം മുഹമ്മദ്‌ ബഷീർ , യു എ ഖാദെര്‌ ,എം ടി വാസുദേവൻ‌ നായർ , അക്ബർ കക്കട്ടിൽ , മുട്ടത്തു വർകി ,എൻ പി മുഹമ്മദ്‌ ,വള്ളത്തോൾ ,കുമാരനാശാൻ, കല്പറ്റ നാരായണൻ എന്നിവരുടെ രചനകളും കന്നടതിലേക്ക് തർജമ ചെയ്യപെട്ടിട്ടു  ഉണ്ട് .
എം ടി യുടെയും വൈകം മുഹമ്മദ്‌ ബഷീറിന്റെ യും  രചനകൾ കന്നടയിൽ മികച്ച സ്വീകാര്യതയാണ് അടുത്ത കാലത്ത് നേടിയിട്ടുള്ളത് .
മലയാള സിനിമയും കന്നഡ സിനിമയും തമ്മിൽ മലയാളത്തിനു തമിഴിനോട് എന്ന  രീതിയിൽ ഉള്ള ബന്ധം ഇല്ല .
മലയാള സിനിമകൾ മൈസോർ ,ബെന്ഗലുരു , മന്ഗ്ലുരു , തുടങ്ങിയ പട്ടണങ്ങളിൽ വലിയ രീതിയിൽ റിലീസ് ചെയ്യപ്പെടുന്നുണ്ടെങ്കിലും മറിച്ചു കന്നഡ സിനിമ അപൂർവമായി എങ്കിലും കേരളത്തിൽ റിലീസ് ചെയ്യുന്നത് കാസര്ഗോഡ് നഗരത്തിൽ ആണ് .
കൊച്ചിയിൽ വളരെ അപൂർവ്വം ആയി കന്നഡ സിനിമ പ്രദർശനം ഉണ്ടാവാറുണ്ട്.
കന്നടയിലെ പ്രമുഖ നടനായ അന്തരിച്ച വിഷ്ണുവർധൻ കൌരവർ ഉൾപടെ രണ്ടു മലയാള സിനിമകളിൽ അഭിനയിച്ചിട്ടുണ്ട് .
അദ്ദേഹത്തിന്റെ പത്നി ഭാരതി നിരവധി മലയാള ചിത്രങ്ങളിൽ അഭിനയിച്ചിട്ടുണ്ട് (നരസിംഹം , മഴത്തുള്ളിക്കിലുക്കം തുടങ്ങിയ ചിത്രങ്ങൾ ) പുനീത് രാജ്കുമാർ , സുധീപ് തുടങ്ങിയവരുടെ ചില ചിത്രങ്ങൾ മലയാളത്തിൽ ടബ്ബ് ചെയ്തു ഇറങ്ങിയിട്ടുണ്ട് .
മലയാള നടന്മാരായ മമ്മുട്ടിയും മോഹൻലാലും ഓരോ ചിത്രങ്ങൾ വീതം കന്നടയിൽ ചെയ്തിട്ടുണ്ട് .
കന്നടയിലെ പ്രമുഖ താരമായിരുന്ന ശങ്കർ  നാഗിന്റെ പത്നി അരുന്ധതി അടുത്തിടെ മലയാളത്തിൽ ഇറങ്ങിയ ആഷിഖ് അബുവിന്റെ "ഡാ തടിയാ " എന്ന ചിത്രത്തിൽ ശ്രദ്ധേയം ആയ വേഷം അവതരിപ്പിച്ചിട്ടുണ്ട്.
ശങ്കർ  നാഗിന്റെ സഹോദരൻ അനന്ത് നാഗും കന്നഡ ചലച്ചിത്ര രംഗത്തെ അറിയപ്പെടുന്ന നടൻ ആണ്.
പഴയ നടന്മാരിൽ കന്നടിഗർ ആരാധനയോടെ കാണുന്ന വ്യക്തിത്വം ആണ് ശ്രീ രാജ്കുമാർ .
അദ്ദേഹത്തിന്റെ മക്കൾ പുനീത് ,ശിവ് രാജ്കുമാർ ,രാഗവേന്ദ്ര എന്നിവരും സിനിമയിൽ സജീവം ആണ് .
അംബരീഷ് ആണ് ഇപ്പോൾ ജീവിച്ചിരിക്കുന്ന നടന്മാരിൽ ഏറ്റവും പ്രമുഖൻ .
ഇദ്ദേഹത്തിന്റെ പത്നി സുമലത മലയാളത്തിൽ നിരവധി സിനിമകളിൽ അഭിനയിച്ചിട്ടുണ്ട് .
അവർ ജന്മം കൊണ്ട് ആന്ധ്ര സ്വദേശി ആണ് .
ലക്ഷ്മി റായി , ലക്ഷ്മി ഗോപാലസ്വാമി , മേഘ്ന രാജ് തുടങ്ങിയ നടിമാർ കർണാടകയിൽ നിന്നുള്ളവർ ആണെങ്കിലും അവർ ശ്രദ്ധിക്കപ്പെട്ടത് മലയാളത്തിൽ ആയിരുന്നു .
മലയാളികൾക്ക് സുപരിചിതൻ ആയ നടൻ നിഷാൻ( അപൂർവ രാഗം ഈ അടുത്ത കാലത്തു ) കുടഗ് സ്വദേശി ആണ് .
ചരിത്രവും ഭാഷയും
കേരത്തിന്റെ കർണാടകയും ആയുള്ള ബന്ധം എന്നതിനേക്കാൾ മൈസുരും ആയുള്ള ബന്ധം ആണ് ഉണ്ടായിരുന്നത് .
ഭൂമി ശാസ്ത്രപരം ആയി മൈസുരിന്റെ അതെ സമതലത്തിൽ നിൽകുന്ന പ്രദേശങ്ങൾ ആണ് 
സുൽത്താൻ ബത്തേരിയും മാനന്തവാടിയും .
ടിപ്പു സുൽത്താന്റെ വെടിക്കോപുകളുടെ സൂക്ഷിപ്പ് കേന്ദ്രം എന്ന അർത്ഥത്തിൽ ആണ് സുൽത്താൻ ബത്തേരി എന്ന പേര് തന്നെ .
ടിപ്പു സുൽത്താൻ മൈസൂർ സ്വദേശി ആണെങ്കിലും അദ്ദേഹത്തിന്റെ മാതൃഭാഷ ഉർദു ആണ് .
കന്നടിഗർക്ക് ഇടയിൽ ടിപ്പു വിരുദ്ധ വികാരം വളരെ ശക്തം ആണ് .
മലയാളികൾ ജാതി മത ബെധമന്യെ മലയാളം ആണ് സംസാരിക്കുന്നതു .
പക്ഷെ കർണാടകയിൽ കന്നഡ ഹൈന്ദവരുടെ മാത്രം ഭാഷയാണ് .
മുസ്ലിങ്ങൾ ഉറുദു സംസാരിക്കുന്നു.
അതിൽ തന്നെ ഒരു വിഭാകം ഭ്യാരി , നവൈതി തുടങ്ങിയ പ്രാദേശിക ഭാഷകൾ സംസാരിക്കുന്നു .
ബ്യാരി ഭാഷയിൽ പിറന്ന ആദ്യ ചലച്ചിത്രം സംവിധാനം ചെയ്തത് മലയാളിയായ സുവീരൻ ആണ് .
മാമുക്കോയ മല്ലിക തുടങ്ങിയ മലയാളി താരങ്ങൾ ഇതിൽ അഭിനയിച്ചിട്ടുണ്ട.
കൊങ്കണി ആണ് കരനടകയിലെ ക്രിസ്ത്യാനികളുടെ മാതൃഭാഷ.
ഈ അടുത്ത കാലത്ത് മത പരിവർത്തനം ചെയ്യപ്പെട്ടവരുടെ മാതൃ ഭാഷ കന്നഡ തന്നെ ആണ് .
കന്നടിഗരിൽ വ്യത്യസ്ത രീതികൾ ഉള്ള കുടഗരുടെ മാതൃ ഭാഷ 
കൊടവ തക്ക് ആണ്.
ഒരു വിഭാകം മുസ്ലിങ്ങൾക്കും ഇതാണ് അവരുടെ മാതൃ ഭാഷ.
ബാംഗ്ലൂർ പോലുള്ള പ്രദേശങ്ങളിൽ തെലുഗ് ,തമിഴ് എന്നിവ പ്രധാന  ഭാഷകൾ ആണ് .
ടിപ്പുവിന് മുൻപ് മൈസൂർ രാജാക്കന്മാർക്ക് കേരളവും ആയി വിശിഷ്യ മലബാറും ആയി വലിയ ബന്ധം ഉണ്ടായിരുന്നില്ല .
ടിപ്പുവിന്റെ സമകാലികൻ ആയിരുന്നു കേരളവർമ വീര പഴശ്ശി രാജ യുമായി ടിപ്പുവിന് ബന്ധം ഉണ്ടായിരുന്നു .
പഴശ്ശി രാജ ടിപ്പുവിന് എതിരെയും ടിപ്പുവിന്റെ  കൂടെയും യുദ്ധം ചെയ്തിട്ടുണ്ട് .
അന്നത്തെ നാട് രാജാക്കന്മാരുടെ രീതികൾ അത്തരത്തിൽ ആയിരുന്നു.
തങ്ങളുടെ താല്പര്യ സംരക്ഷണത്തിന് വേണ്ടി അവർ പരസ്പരം യുദ്ധം ചെയ്യുകയും അത് പോലെ ഒന്നിച്ചു നിൽക്കുകയും ചെയ്തിരുന്നു .
ടിപ്പുവിന് എതിരെ മലബാറിലെ മാപ്പിള പ്രമുഖർ ആയിരുന്ന ഉണ്ണി മൂതയും അതന്‌  ഗുരുക്കളും പഴശ്ശി യോടൊപ്പം ചേർന്ന് പട നയിച്ചിട്ടുണ്ട് .
അത് പോലെ അറക്കൽ ചിറക്കൽ രാജവംശങ്ങളും ആയി ഇടഞ്ഞതും അടുത്തതും ചരിത്രം ആണ് .
ബ്രിറ്റിഷുകര്‌ക്കു എതിരെ പട നയിചിടുള്ള പഴശ്ശി ഒരു സമയം തന്റെ പടയെ ടിപ്പുവിന് എതിരെ ഉള്ള യുദ്ധത്തിൽ ബ്രിടിശുകാർക്ക് ഒപ്പം അയക്കുകയും ഉണ്ടായി.
കാല കാലങ്ങളിൽ ഉണ്ടായ സാഹചര്യങ്ങളെ തങ്ങൾക്കു അനുകൂലം ആയ രീതിയിൽ ടിപ്പുവും പഴശ്ശി യും മറ്റു നാട്ടു രാജാക്കന്മാരും പറങ്കികളും ലന്തക്കാരും   ഒക്കെ ഉപയോഗിച്ച് എന്ന് വേണം ഇതിൽ നിന്നും മനസ്സിലാക്കാൻ .
ടിപ്പുവിന്റെ പടയോട്ടകാലത്ത്  കേരളത്തിലെ  ഒരുപാടു ക്ഷേത്രങ്ങൾക്ക് കേടു പാട് സംബവിച്ചിട്ടു ഉണ്ടായിരുന്നു.
രാജ്യ സ്വത്തു അക്കാലത്തു സംബരിചിരുന്നത് ക്ഷേത്രങ്ങളിൽ ആയിരുന്നു.
ഇത്  കൊള്ള അടിക്കുന്നത് അക്കാലത്ത് സർവ സാധാരണം ആയിരുന്നു.
മൈസൂര് കൊട്ടാരത്തിൽ ക്ഷേത്രം നിർമിച്ച ടിപ്പു ഇതിനെ ചൊല്ലി പിൽ കാലത്ത് ഏറെ പഴി കേട്ട്.
ജാതി സമ്പ്രദായത്തിൽ കഷ്ടത അനുഭവിച്ച അധഃകൃതർ വലിയ തോതിൽ ടിപ്പുവിന് പിന്നിൽ ആനി ചേർന്നു .
പക്ഷെ ടിപ്പുവിന് ബ്രിടിശുകാരോട് ഉള്ള വിരോധം ക്രിസ്ത്യാനികളും അനുഭവിക്കേണ്ടി വന്നു എന്നത് ചരിത്രം .
പക്ഷെ ഇതെ ടിപ്പു തന്നെ ആണ് മൈസുരിലെ പ്രശസ്ത ക്രിസ്തിയ പള്ളി പണിയാൻ അനുവാദം കൊടുത്തത് .
ഇത് പോലെ ഉള്ള ഒരുപാടു വിരോധാഭാസങ്ങൾ നിറഞ്ഞത്‌ ആയിരുന്നു ടിപ്പുവിന്റെ കാല ഖട്ടം.
ഇന്നും കർണാടകയിലെ ഭൂരിപക്ഷം ജനങ്ങളും അദ്ദേഹത്തെ ഒരു മത വെറിയനും ക്രൂരനും ആയാണ് കാണുന്നത് .
പക്ഷെ ഉർദു സംസാരിക്കുന്ന പട്ടാണി മുസ്ലിങ്ങൾ അദ്ദേഹത്തെ വീര പുരുഷനും ആയി കാണുന്നു .
ഇതിനിടയിൽ എവിടെയോ ആയിരിക്കാം യാദാർത്ഥ്യം .
എക്കാലത്തെയും കർണാടകയിലെ രാഷ്ട്രീയ വിഷയം കൂടി ആണ് ഇന്നും ടിപ്പു .
കേന്ദ്ര സർവകലാശയ്ക്ക് ടിപ്പുവിന്റെ പേര് ഇടുന്ന വിഷയം  ഇപ്പോഴും അവിടെ തർക്കത്തിൽ ആണ് .
കേരളത്തെ സംബന്ധിച്ചിടത്തോളം ടിപ്പുവിന്റെ മൈസുരും ആയുള്ള ഒരു ബാന്ദവതിനു അവസരം ഉണ്ടാക്കി.
പഴശ്ശിയുടെ താവഴിയിലെ ഒരു തമ്പുരാട്ടി ടിപ്പുവിന്റെ പത്നിമാരിൽ ഒരാൾ ആയി മൈസൂരിൽ ജീവിച്ചിരുന്നു എന്ന് പറയപ്പെടുന്നു.
വീരജ്പെട്ട ഇരിട്ടി റോഡ്‌ , വയന്ടിലെക്കും കാസര്ഗോടിലെക്കും ഉള്ള കർണാടകയിൽ നിന്ന് ഇന്നുള്ള പല വഴികളും വെട്ടി തെളിച്ചത് ടിപ്പുവിന്റെ കാലത്ത് ആണ് .
കാസർഗോഡ് ടിപ്പുവിന്റെ കോട്ട പ്രശസ്തം ആണ്.
ടിപ്പുവിനെ മാറ്റി നിർത്തിയാൽ വീരാജ് പെറ്റയിലെ രാജാവ്‌ വീര രാജേന്ദ്രനും വോടയർ രാജാവിനും ഒന്നും കേരളവുമായി കാര്യമായ ബാന്ധവം ഉണ്ടായിരുന്നില്ല .
പക്ഷെ കർണാടകയിലെ കുടഗിലെ ചില വിഭാകങ്ങൾക്ക് ചരിത്രാതീത കാലം മുതൽ കണ്ണൂരിലെ പയ്യവുരും അവിടങ്ങളിലെ അമ്പലങ്ങളും ആയി ബന്ധം ഉണ്ടായിരുന്നു .
കുടഗിലെ പ്രധാന ആരാധന മൂർത്തി ആണ് പരസ്സിനി കടവ് അയ്യപ്പൻ .
കല്യാൺ ബാനർജി
ന്യൂഡൽഹിയിൽ നിന്നുള്ള ഒരു ഇന്ത്യൻ ഹോമിയോപ്പതി ഡോക്ടറാണ് കല്യാൺ ബാനർജി.
മിഹിജാൻ ഇൻസ്റ്റിറ്റ്യൂട്ട് ഓഫ് ഹോമിയോപ്പതിയുടെ പൂർവ്വവിദ്യാർത്ഥിയായ അദ്ദേഹം 1977 മുതൽ ന്യൂഡൽഹിയിലെ ചിത്രരഞ്ജൻ പാർക്ക് ആസ്ഥാനമായി പ്രവർത്തിക്കുന്ന ഹോമിയോ ഹെൽത്ത് കെയർ സെന്റർ ഡോ. കല്യാൺ ബാനർജി ക്ലിനിക്കിന്റെ സ്ഥാപകനാണ്.
സെൻട്രൽ കൗൺസിൽ ഫോർ റിസർച്ച് ഇൻ ഹോമിയോപ്പതി, ആരോഗ്യ-കുടുംബക്ഷേമ മന്ത്രാലയം , മുമ്പ് അവരുടെ ഗവേണിംഗ് കൗൺസിൽ അംഗം , ആയുഷ് മന്ത്രാലയത്തിന്റെ സെൻട്രൽ കൗൺസിൽ ഫോർ റിസർച്ച് ഇൻ ഹോമിയോപ്പതി (സിസിആർഎച്ച്) തുടങ്ങി നിരവധി സർക്കാർ ഏജൻസികളുമായി അദ്ദേഹം ബന്ധപ്പെട്ടിരിക്കുന്നു.
ഹോമിയോപ്പതി ഫാർമക്കോപ്പിയ കമ്മിറ്റിയിലും സ്റ്റാൻഡിംഗ് ഫിനാൻസ് കമ്മിറ്റിയിലും സ്ഥാനം വഹിക്കുന്നു.
വൈദ്യശാസ്ത്രരംഗത്തെ അദ്ദേഹത്തിന്റെ പ്രവർത്തനത്തിന് 2009 ൽ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പദ്മശ്രീ ഇന്ത്യൻ സർക്കാർ അദ്ദേഹത്തിന് നൽകി.
കല്യാൺ സിങ്
രാജസ്ഥാൻ ഗവർണർ , ഉത്തർപ്രദേശ് മുൻ മുഖ്യമന്ത്രി , ലോക്സഭാംഗം , ഉത്തർപ്രദേശ് ബി.ജെ.പിയുടെ മുൻ സംസ്ഥാന പ്രസിഡൻ്റ് എന്നീ നിലകളിൽ അറിയപ്പെട്ട ഉത്തർപ്രദേശിൽ നിന്നുള്ള ബി.ജെ.പിയുടെ മുതിർന്ന നേതാവായിരുന്നു കല്യാൺ സിംഗ് (1932-2021) 1992 ഡിസംബറിൽ ബാബറി മസ്ജിദ് തകർത്ത സമയത്ത് അദ്ദേഹം ഉത്തർപ്രദേശ് മുഖ്യമന്ത്രിയായിരുന്നു.
ഹിന്ദു ദേശീയതയുടെയും അയോധ്യയിൽ രാമക്ഷേത്രം പണിയാനുള്ള പ്രക്ഷോഭത്തിന്റെയും ഐക്കണായി അദ്ദേഹം കണക്കാക്കപ്പെട്ടു.
തേജ്പാൽ സിംഗിൻ്റെയും സീതയുടേയും മകനായി 1932 ജനുവരി 5ന് ഉത്തർപ്രദേശിലെ മധോളിയിലെ അലിഗഢിൽ ജനിച്ചു.
അലിഗഢ് സി.എസ്. കോളേജിൽ നിന്ന് ബിരുദം നേടി.
കുറച്ചു കാലം അധ്യാപകനായും ജോലി ചെയ്തു.
വിദ്യാർത്ഥിയായിരിക്കെ രാഷ്ട്രീയ സ്വയം സേവക സംഘത്തിൽ (ആർ.എസ്.എസ്) അംഗമായി പ്രവർത്തിച്ച കല്യാൺ സിംഗ് പിന്നീട് ജനസംഘം രൂപീകരിച്ചതോടെ ദീനദയാൽ ഉപാധ്യയക്കൊപ്പം ജനസംഘിൻ്റെ സജീവ പ്രവർത്തകനായി മാറി.
1967-ൽ അലിഗഢിലെ അട്രോളിയിൽ നിന്ന് ആദ്യമായി ഉത്തർപ്രദേശ് നിയമസഭാംഗമായി തിരഞ്ഞെടുക്കപ്പെട്ടു.
1980-ൽ ബി.ജെ.പി രൂപീകരിച്ചപ്പോൾ കല്യാൺ സിംഗ് സംസ്ഥാന ബി.ജെ.പിയുടെ നേതൃസ്ഥാനത്തെത്തി.
1980-ൽ ഭാരതീയ ജനത പാർട്ടി രൂപീകരണത്തിനു ശേഷം പത്ത് വർഷത്തിനകം സംസ്ഥാനത്ത് ബിജെപിയെ അധികാരത്തിലെത്തിക്കാൻ കല്യാൺ സിംഗിന് കഴിഞ്ഞു.
ബി.ജെ.പി രൂപീകരണത്തിനു ശേഷം 1984-ൽ ആദ്യമായി നടന്ന ലോക്സഭ തിരഞ്ഞെടുപ്പിൽ യു.പിയിൽ ഒരു സീറ്റ് പോലും കിട്ടിയില്ലെങ്കിലും 1989-ൽ നടന്ന ലോക്സഭ തിരഞ്ഞെടുപ്പിൽ ഉത്തർപ്രദേശിൽ നിന്ന് 25 ലോക്സഭാ അംഗങ്ങളെ ബിജെപി ടിക്കറ്റിൽ സഭയിലെത്തിച്ചത് കല്യാൺ സിംഗിൻ്റെ സംഘാടക മികവാണ്.
1991-ൽ നടന്ന നിയമസഭ തിരഞ്ഞെടുപ്പിൽ ആകെ 425-ൽ 221 സീറ്റ് നേടി ബിജെപി വൻ വിജയം നേടിയപ്പോൾ കല്യാൺ സിംഗ് ആദ്യമായി യു.പി മുഖ്യമന്ത്രിയായി അധികാരമേറ്റു.
ബാബറി മസ്ജിദ് പൊളിച്ചതുമായി ബന്ധപ്പെട്ട വിഷയങ്ങളെ തുടർന്ന് 1992-ൽ മുഖ്യമന്ത്രി സ്ഥാനം രാജിവച്ചു.
പിന്നീട് 1997-ൽ വീണ്ടും ഉത്തർപ്രദേശ് മുഖ്യമന്ത്രിയായെങ്കിലും പാർട്ടിയിലുണ്ടായ പ്രശ്‌നങ്ങളെ തുടർന്ന് 1999-ൽ മുഖ്യമന്ത്രി സ്ഥാനം രാജിവയ്ച്ചു.
ബിജെപി ദേശീയ ഉപാധ്യക്ഷനായിരിക്കെ 1999-ൽ പാർട്ടി വിട്ട് രാഷ്ട്രീയ ക്രാന്തിദൾ എന്ന പാർട്ടി രൂപീകരിച്ചു.
2004-ൽ ബി.ജെ.പിയിൽ തിരിച്ചെത്തിയ കല്യാൺ സിംഗ് ബുലദ്ദേശ്വവറിൽ നിന്ന് ബി.ജെ.പി ടിക്കറ്റിൽ ലോക്സഭാംഗമായി.
2009-ൽ വീണ്ടും പാർട്ടി ബന്ധമൊഴിഞ്ഞ് സമാജ്വാദി പാർട്ടിയിൽ ചേർന്നെങ്കിലും 2010-ൽ സമാജ്വാദി പാർട്ടി വിട്ട് ജൻക്രാന്തി പാർട്ടി രൂപീകരിച്ചു.
2013-ൽ ജൻക്രാന്തി പാർട്ടി മാതൃപാർട്ടിയായ ബി.ജെ.പിയിൽ ലയിച്ചതോടെ കല്യാൺ സിംഗ് വീണ്ടും ബി.ജെ.പിയിൽ സജീവമായി.
2014-ൽ നടന്ന ലോക്സഭ തിരഞ്ഞെടുപ്പിൽ ബി.ജെ.പി വൻ വിജയം നേടിയതോടെ കല്യാൺ സിംഗ് രാജസ്ഥാൻ ഗവർണറായി നിയമിതനായി.
സുപ്രീംകോടതി നടപടികൾ
ബാബറി മസ്ജിദ് തകർക്കപ്പെട്ടതിനെ തുടർന്ന് സുപ്രീം കോടതിയുടെ കോടതി അലക്ഷ്യ നടപടികൾ സിംഗ് നേരിടേണ്ടിവന്നു.
കോടതി ഉത്തരവ് ഉണ്ടായിരുന്നിട്ടും, ബാബറി മസ്ജിദ് പൊളിക്കുന്നതിന് ഏതാനും മാസങ്ങൾക്ക് മുമ്പ് അതിന് അടുത്തായി പ്ലാറ്റ് ഫോം നിർമ്മിക്കുന്നതിനെ തടയുന്ന കാര്യത്തിൽ അദ്ദേഹം പരാജയപ്പെട്ടതിനാലാണ് കോടതി അലക്ഷ്യ നടപടികൾ ഉണ്ടായത്.
തത്ഫലമായി സിംഗിനെ ഒരു ദിവസം ജയിലിലടയ്ക്കുകയും 20,000 രൂപ പിഴചുമത്തുകയും ചെയ്തു.